नई दिल्ली। बॉलीवुड अभिनेता रणबीर कपूर की फिल्म ‘संजू’ साल की सबसे बड़ी ओपनिंग फिल्म बन गई है। अभिनेता संजय दत्त की जिंदगी पर आधारित इस फिल्म ने बॉक्स ऑफिस पर तहलका मचा दिया है। ट्रेड एनालिस्ट के मुताबिक, ‘संजू’ ने ओपनिंग डे पर 34.75 करोड़ रुपये की शानदार कमाई की है। इसी के साथ रणबीर कपूर स्टारर इस फिल्म को साल 2018 की सबसे बड़ी ओपनिंग बन गई। संजू ने कलेक्शन के मामले में सलमान खान की ‘रेस-3’, टाइगर श्रॉफ की ‘बागी-2’, दीपिका पादुकोण-रणवीर सिंह और शाहिद कपूर अभिनीत ‘पद्मावत’ को भी पीछे छोड़ दिया है। इतना ही नहीं, ‘संजू’ के जरिए रणबीर कपूर को उनके अब तक के करियर की सबसे बड़ी ओपनिंग मिली है।